stanford-oval/wikipedia huggingface dataset:
Luettelo erikoisammattitutkinnoista
Matkailu-, ravitsemis- ja talousala

Majoitus- ja ravitsemusala
Baarimestari
Dieettikokki
Hotelli-, ravintola- ja suurtalousesimiehen eat
Ruokamestari
Puhdistuspalvelut
Pesulateknikko
Siivousteknikko
Siivoustyönohjaaja
Aiheesta muualla

Aikuiskoulutusopas 2006: Tutkintorakenne[vanhentunut linkki]
Ammattikoulutus Suomessa
| --- | --- |
Koulutus:   Ammatilliset tutkinnot  Näyttötutkinto  Oppisopimus  Työssäoppiminen  Työvoimakoulutus  Erityisopetus 
Luettelot:   Luettelo ammatillisista perustutkinnoista  Luettelo ammattitutkinnoista  Luettelo erikoisammattitutkinnoista
Donald Fagen

| Donald Fagen |
| --- | --- |
 Donald Fagen 2007.
Henkilötiedot
Syntynyt: 10. tammikuuta 1948 (ikä 76) Passaic, New Jersey
Muusikko
Aktiivisena:  1971–
Tyylilajit:  jazz, rock
Soittimet:  melodika, klaviatuuri ja saksofoni 
Yhtyeet:  Steely Dan
Levy-yhtiöt:  Reprise
Aiheesta muualla
Kotisivut
  [ Muokkaa Wikidatassa ] [ ohje ]  
Donald Jay Fagen (s. 10. tammikuuta 1948 Passaic, New Jersey) on yhdysvaltalainen muusikko ja lauluntekijä. Hän tuli tunnetuksi 1970-luvulla suosionsa huipulla olleen Steely Dan -yhtyeen toisena kantavana voimana Walter Beckerin (1950–2017) rinnalla.
Steely Danin hajottua vuonna 1981 Fagen alkoi suunnitella sooloalbumia. Se julkaistiin vuonna 1982 nimellä The Nightfly. Vaikka levy ei aikoinaan menestynyt listoilla, sai se useita Grammy-ehdokkuuksia ja on myöhemmin myynyt platinaa sekä USA:ssa että Britanniassa. Levyltä poimittu single I.G.Y. nousi Yhdysvaltain listalla sijalle 26. Helmikuussa 2010 Vatikaanin L’Osservatore Romano listasi Nightflyn yhdeksi kaikkien aikojen kymmenen parhaasta popalbumista.
Steely Danin voimahahmot Fagen ja Walter Becker aloittivat myöhemmin yhteistyön uudelleen. Heidän ensimmäinen comeback-kiertueensa oli suuri menestys, ja sitä seurasi levy Everything Must Go  vuonna 2003. Lisäksi Fagenilta on ilmestynyt kaksi muutakin menestynyttä sooloalbumia.
Soolodiskografia

1982 The Nightfly
1993 Kamakiriad
2006 Morph the Cat
2007 The Nightfly Trilogy (3-MVI DVD + 4-CD Box Set)
2012 Sunken Condos
Aiheesta muualla

Viralliset sivut. (englanniksi)
Diospolites

Diospolites (m.kreik. Διοσπολίτης, Diospolitēs) voi viitata seuraaviin muinaisen Egyptin nomoksiin eli maakuntiin:
Diospolites Kato (”Alempi Diospolites”), Ala-Egyptin 17. nomos
Diospolites Mikros (”Pieni Diospolites”), Ylä-Egyptin 7. nomos
Cornwallilainen paini

Cornwallilainen paini eli kornipaini on judoa muistuttava painiurheilulaji. Sitä on harjoitettu Cornwallissa, eteläisessä Englannissa satojen vuosien ajan. Kornit itse käyttävät lajista puhekielistä nimitystä "wrasslin".
Kornipainissa käytetään tukevia, takkimaisia paitoja. Tämä helpottaa otteen saamista vastustajasta. Vain paitaan tarttuminen on sallittua; esimerkiksi ranne- ja sormiotteet ovat kiellettyjä. Avokämmentä on kuitenkin luvallista käyttää vastustajan työntämiseen ja torjumiseen.
Ottelussa käytetään kolmea erotuomaria. He sekä seuraavat kilpailijoiden suorituksia että laskevat niistä annetut pisteet. Kilpailijan tavoitteena on vastustajan saaminen heitetyksi nurin siten, että mahdollisimman suuri osa hänen selästään osuu maahan. Painijan selkään on kiinnitetty neljä tunnistinta: yksi kummankin hartian taakse ja yksi kummankin pakaran yläpuolelle. Jos kilpailija saa vastustajansa heitetyksi maahan siten, että tämän kaikki neljä tunnistinta osuvat maahan samanaikaisesti, hänen katsotaan voittaneen ottelun selätyksellä. Tuomarit ilmoittavat näkemyksensä siitä, osuivatko tunnistimet maahan. Jos vähintään kaksi tuomaria katsoo osuman tapahtuneen, se hyväksytään.
Kornipainin lajiliittona toimii vuonna 1923 sääntöjen yhtenäistämiseksi perustettu Cornish Wrestling Association (CWA), jonka tehtävänä nykyään on lajin tunnetuksi tekeminen sekä paikallisesti että maailmanlaajuisesti.
Historia

Kornipainin pitkään historian viittaa mahdollisesti jo Geoffrey Monmouthilaisen Historia Regum Britanniae -teoksessa (noin vuodelta 1139) esittämä maininta siitä, että Corineus oli paininut cornwallilaista Gogmagog-jättiläistä vastaan.
Vanhin kirjallinen todiste painin harjoittamisesta Luoteis-Englannissa on Michael Draytonin vuonna 1590 julkaisema runo nimeltä Poly-Olbion, joka kertoo vuonna 1415 käydystä Agincourtin taistelusta. Runossa kerrotaan, että Henrik V:n avuksi taisteluun liittyneillä kornimiehillä oli taistelulipussaan kuvattuina kaksi cornwallilaista painijaa.
Kornit ja bretonit ovat osallistuneet ainakin vuodesta 1402 kelttiläisten kansojen kisoihin, joita edelleen silloin tällöin järjestetään. Varhaisina aikoina cornwallilaiset ja devonilaiset painijat kohtasivat usein toisiaan, vaikka ottelivatkin eri sääntöjen mukaisesti.
Historia > 2000-luvulla

Ashley Cawley (Gerry Cawleyn poika) voitti vuonna 2005 raskaansarjan Cornwallin-mestaruuden.
Ashley Cawley puolusti ensimmäisen kerran mestaruuttaan vuonna 2006 järjestetyssä turnauksessa. Cawley voitti tunnin kestäneessä loppuottelussa Darrin Richardsonin ensimmäisellä maahankosketuksella.
Kisojen jälkeisenä sunnuntaina ryhmä bretagnelaisia painijoita haastaakseen eri painoluokkien hallitsevat Cornwallin-mestarit. Ashley Cawley, joka ei ollut vielä täysin toipunut raskaansarjan kisoissa saamistaan vammoista, kukisti bretagnelaiset vastustajansa. Näin hän voitti myös kelttiläisten kansojen mestaruuden.
Gerry Cawley voitti vuonna 2007 raskaansarjan mestaruusottelussa trurolaisen Gareth Bealen.
Royal Cornwall Show

Cornish Wrestling Associationilla on tapana esittäytyä Cornwallissa vuosittain järjestettävässä kuninkaallisessa maatalousnäyttelyssä. Liiton teltassa on esillä muun muassa kornipainin palkintoja, vöitä ja historiaa. Painijat esiintyvät tapahtuman ajan päivittäin järjestettävissä näytösotteluissa. Esiintyjinä on eri painoluokkien edustajien lisäksi junioripainijoita. Tapahtumassa esitellään cornwallilaisen painin erilaisia heittoja ja muita liikkeitä.
Aiheesta muualla

Kuvia tai muita tiedostoja aiheesta Cornwallilainen paini Wikimedia Commonsissa
Artikkeli cornwallilaisen painin varhaisvaiheista.  The Journal of Western Martial Art (englanniksi)
BBC:n urheiluraportti kornipainista
Duartin linna

Duartin linna
Duartin linna on Mullin saarella Skotlannin länsirannikolla sijaitseva linna, joka on Macleanin klaanin omistuksessa.
Paikalle rakennettiin kivimuuri 1200-luvulla ja uusi omistaja rakensi sydänlinnan alkuperäisen muurin ulkopuolelle, josta tuli sisämuuri. Pohjoispuolelta linnaa suojasivat jyrkät kalliot. Murray Guthrie myi hyvin huonossa kunnossa olleen linnan Sir Fitzroy Macleanille vuonna 1911.
Aiheesta muualla

Wikimedia Commonsissa on kuvia tai muita tiedostoja aiheesta .
Linnan sivusto
Eeva Feuth

Eeva Maija Feuth (o.s. Sajanti, s. 17. joulukuuta 1987 Janakkala) on suomalainen yleisurheilija. Feuth on kilpaillut laaja-alaisesti eri juoksumatkoilla aina 200 metrin juoksusta maratoniin. Seuratasolla hän on edustanut Nurmon Urheilijoita vuoteen 2009 asti, vuosina 2010–2013 Seinäjoen Seudun Urheilijoita ja vuodesta 2014 lähtien Turun Urheiluliittoa. Aikuisten SM-kisoissa Feuth on saavuttanut hopeaa 4×800 metrin viestissä ja pronssia 3 000 metrin estejuoksussa. Hän on myös ollut edustamassa Suomea maaotteluissa 800 metrillä, 1 500 metrillä, 3 000 metrin estejuoksussa ja 8 kilometrin maastojuoksussa.
Feuthin valmentajana toimii hänen isänsä Juha Sajanti ja hänellä on kaksoissisko Sara Väyrynen.
Henkilökohtaiset ennätykset

800 metrin juoksu: 2.10,80 (2007)
1 500 metrin juoksu: 4.27,96 (2008)
3 000 metrin juoksu: 9.45,64 (2011)
10 kilometrin tiejuoksu: 35.10 (2013)
Puolimaraton: 1.18.34 (2013)
Maraton: 2.45.19 (2015)
3 000 metrin estejuoksu: 10.24,83 (2011)
Duarit

Teeviljelmä Duareilla, taustalla Himalajan vuoristoa.
Duarit tai Duaarit[lähde? ] (engl. Duars, Dooars tai Dwars) ovat kukkuloita ja tulvatasankoja Himalajan itäosan juurella. Osa alueesta kuuluu Intiaan, osa Bhutaniin.
Sankoshjoki jakaa kukkulat kahteen osaan: itäosaa kutsutaan Assamin Duareiksi, länsiosaa Länsi-Bengalin Duareiksi. Duarit ovat oikeastaan itäinen osa alavaa Himalajan eteläpuolista Teraita ja sama maastotyyppi jatkuu Nepalin puolella.
Duarien nimi tarkoittaa ovea tai porttia. Se on kulkuväylä Bhutanista Koillis-Intiaan. Alueella on monia kansallispuistoja ja suojelualueita. Siellä elää gaureja, norsuja ja leopardeja.
Bhutan ja Brittiläinen Intia kävivät Bengalin Duareiden hallinnasta Duar-sodan vuosina 1864–1865. Sota kesti viisi kuukautta ja päättyi Bhutanin häviöön.
Duarien laajudeksi mainitaan 8 800 neliökilometriä.
Läntiset Duarit on merkittävä teentuotantoalue. Länsi-Bengalin Duarien keskeisimmät kaupungit ovat Siliguri, Jalpaiguri ja Darjeeling. Näistä viimeksi mainittu  on rekisteröity muista Duareista erilliseksi teentuotantoalueeksi.
Aiheesta muualla

Kuvia tai muita tiedostoja aiheesta Duarit Wikimedia Commonsissa
Dooars (Arkistoitu – Internet Archive) (englanniksi) (dooarstravel.com)
Dooars|Dooar|Duars|Dooars Hotel|Gorumara National Park|Gorumara (englanniksi) (dooarstourism.com)
Indian Tea Association: Tea Growing Regions (Arkistoitu – Internet Archive) (englanniksi) (indiatea.org)
Dionysoksen temppeli (Pergamon)

| Dionysoksen temppeli |
| --- | --- |
 Dionysoksen temppelin rauniot.
Sijainti:  Pergamonin arkeologinen alue, Bergama, İzmir, Turkki
Koordinaatit:  39°07′56″N, 27°10′57″E
Rakennustyyppi:  kreikkalainen temppeli
Valmistumisvuosi:  100-luku eaa. / 198–217 jaa.
Suunnittelija:  Hermogenes(?)
Tyylisuunta:  joonialainen
 Osa Unescon maailmanperintökohdetta Pergamon ja sen monikerroksinen kulttuurimaisema 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Dionysoksen temppeli oli antiikin aikainen Dionysokselle omistettu kreikkalainen temppeli Pergamonissa Vähässä-Aasiassa, nykyisessä Turkissa. Sen rauniot sijaitsevat Pergamonin akropoliilla, joka on osa Unescon maailmanperintökohdetta Pergamon ja sen monikerroksinen kulttuurimaisema.
Historia

Temppeli rakennettiin alun perin hellenistisellä kaudella 100-luvulla eaa., tosin se vaikuttaa jääneen ainakin jossakin määrin keskeneräiseksi. Dionysoksen kultti oli Pergamonissa yksi tärkeimpiä, sillä kaupungin hallitsijat attalidit katsoivat polveutuvansa Dionysos Kathegemonista (”Dionysos joka johtaa”) ja Herakleesta. Temppelin suunnittelijaksi on ehdotettu Hermogenestä, joka suunnitteli Teoksen Dionysoksen temppelin sekä Pergamonissa ainakin kaupungin toisen Dionysoksen temppelin lähellä Demeterin ja Koren pyhäkköä.
Temppeli kärsi vaurioita roomalaisella kaudella joko tulipalossa tai muusta syystä, ja se kunnostettiin keisari Caracallan aikana vuosina 198–217 jaa.
Rakennus

Temppeli edusti joonialaista tyyliä. Se sijaitsi Pergamonin teatterin etu- eli länsipuolella olleen pitkän katumaisen noin 246,5 metriä pitkän ja 17,4 metriä leveän terassipengerryksen pohjoispäässä. Temppeli oli rakennettu kooltaan noin 18,5 × 27 metrin kokoiselle korotetulle perustukselle, johon johti 4,5 metriä korkeat 28 porrasaskelmaa käsittäneet portaat.
Temppelin itsensä koko oli noin 13,2 × 21,6 metriä. Temppelissä oli kahden neljän pylvään rivin (tetrastyyli) muodostama prostyyli portiikki tai vestibyyli ja sen takana naos eli cella. Pylväiden korkeus oli noin 11 metriä. Sisällä oli jumalan kulttipatsas, jonka jalusta on säilynyt. Temppelin koko tekee siitä suurimman tunnetun hellenistisellä kaudella rakennetun prostyylitemppelin.
Temppelin etupuolen vasen kulmapylväs ja osa entablementtia eli palkistoa sekä kattoa ja akroterion-koriste on kunnostettuna Pergamon-museossa Berliinissä.
Aiheesta muualla

Kuvia tai muita tiedostoja aiheesta Dionysoksen temppeli Wikimedia Commonsissa
Temppelin kunnostettu kulmapylväs ja sen yläpuoliset osat Pergamon-museossa.
Duarte Barbosa

Duarte Barbosan nimikirjoitus.
Duarte Barbosa (n. 1480 Lissabon, Portugali – 1. toukokuuta 1521 Cebu, Filippiinit) oli portugalilainen kirjoittaja, meriupseeri ja tutkimusmatkailija. Hän oli Fernão de Magalhãesin lanko. Barbosa osallistui Pedro Álvares Cabralin matkaan meriteitse Intiaan Hyväntoivonniemen ympäri. Hän saapui Intiaan vuonna 1500 ja toimi malajalamin kielen tulkkina Portugalin Intiassa. Hän tutustui Itä-Afrikan rannikkoon retkikunnan mukana. Myöhemmin hän kirjoitti niin sanotun Duarte Barbosan kirjan Magalhãesin maailmanympärimatkalla noin vuonna 1518. Magalhãesin kuoltua Cebun saarella Duarte Barbosasta tuli retken päällikkö. Häntä on epäilty ensimmäisen maailmanympärimatkaajan, Magalhãesin orjan Enriquen kaltoinkohtelusta, joka johti verilöylyyn Cebulla salaliittolaisten juhlassa, jossa myös Barbosa lienee saanut surmansa.
Aiheesta muualla

Osittainen Duarte Barbosan kirja englanninkielisenä laitoksena
Corbett

Corbett on alunperin englantilainen sukunimi. Sukunimi on todennäköisesti peräisin jostain lempinimestä, joka tarkoitti todennäköisesti henkilöä, jolla on tummat hiukset tai tumma iho. Corbettin irlantilaistyylinen muoto on Ó Corbáin tai tai Ó Coirbín. Sen muunnelmia ovat Corbet ja Corbitt. Sukunimi kuuluu muun muassa seuraaville henkilöille:
A

Albert HC Corbett (1887–1983), kanadalainen poliitikko
Alfred H. Corbett (1915–2000), yhdysvaltalainen poliitikko
Archibald Corbett (1856–1933), skotlantilainen poliitikko
Arch Corbett (1883–1920), australialainen jalkapalloilija
Austin Corbett (s. 1995), yhdysvaltalainen amerikkalaisen jalkapallon pelaaja
Arthur Corbett (1919–1993), brittiläinen aatelinen
B

Ben Corbett (1892–1961), yhdysvaltalainen näyttelijä
Bill Corbett (s. 1960), yhdysvaltalainen näytelmäkirjailija, käsikirjoittaja, kirjailija ja näyttelijä
Boston Corbett (1832–1888), pohjoisvaltioiden sotilas, joka surmasi Abraham Lincolnin murhaajan John Wilkes Boothin
C

Claude Corbett (1885–1944), australialainen urheilutoimittaja
D

Doug Corbett (s. 1952), yhdysvaltalainen baseball pelaaja
Dick Corbett (1908–1943), englantilainen nyrkkeilijä
E

Edward PJ Corbett (1919–1998), yhdysvaltalainen kirjailija
Edwin Corbett (1819–1888), brittiläinen diplomaatti
Elsie Cameron Corbett (1893–1977), vapaaehtoinen ambulanssikuljettaja ensimmäisessä maailmansodassa
F

Frederick Corbett (1853–1912), englantilainen sotilas
Fred Corbett (1880–1924), englantilainen jalkapalloilija
G

Gene Corbett (1913–2009), yhdysvaltalainen Baseballin pelaaja
Gerald Corbett (s. 1951), liikemies
Glenn Corbett (1933–1993), yhdysvaltalainen näyttelijä
Gretchen Corbett (s. 1945), yhdysvaltalainen näyttelijä
Greville G Corbett (s. 1947), brittiläinen kielitieteilijä
H

Harold Corbett (1890–1917), australialainen rugbyliigan jalkapalloilija ja sotilas
Harry Corbett (1918–1989), englantilainen nyrkkeilijä
Harry Corbett (1918–1989), englantilainen taikuri ja nukkenäyttelijä
Harry H. Corbett (1925–1982), englantilainen näyttelijä ja koomikko
Henry L. Corbett (1881–1957), yhdysvaltalainen liikemies ja poliitikko
Henry W. Corbett (1827–1903), yhdysvaltalainen liikemies, poliitikko ja hyväntekijä
I

Irvine Finlay Corbett (1915–1986), kanadalainen poliitikko
J

James A. Corbett (1933–2001), yhdysvaltalainen karjankasvattaja, kirjailija ja ihmisoikeusaktivisti
James J. Corbett (1866–1933), yhdysvaltalainen ammattinyrkkeilijä, raskaansarjan maailmanmestari.
James Corbett (s. 1955), yhdysvaltalainen amerikkalaisen jalkapallon pelaaja
James Corbett (s. 1978), englantilainen kirjailija
James Corbett (1908–2005), australialainen poliitikko
James W. Corbett (1928–1994), yhdysvaltalainen fyysikko
James Francis Corbett (1834–1912), australialainen roomalaiskatolinen piispa
Jeremy Corbett (s. 1962), uusiseelantilainen koomikko
Jim Corbett (Edward James Corbett, 1875–1955), brittiläinen metsästäjä, luonnonsuojelija ja kirjailija
Jim Corbett (1919–1967), yhdysvaltalainen yleisurheilujohtaja
Jimmy Corbett (s. 1980), englantilainen jalkapalloilija
Joe Corbett (1875–1945), yhdysvaltalainen Baseball pelaaja
Julian Corbett (1854–1922), brittiläinen merivoimien historioitsija
John Corbett (1869–1947), yhdysvaltalainen jalkapalloilija ja useiden urheilulajien valmentaja
John Corbett (s. 1961), yhdysvaltalainen näyttelijä
Jerry Corbett (1917–1997), yhdysvaltalainen liikemies, baseball-pelaaja ja poliitikko
Jonathan Corbett, engaltilainen TV-juontaja
John Rooke Corbett (1876–1949), engaltilainen vuorikiipeilijä
John Corbett (1817–1901), englantilainen poliitikko ja hyväntekijä
Joseph Corbett Jr. (1928–2009), yhdysvaltalainen murhaaja
K

Kari Corbett (s. 1984), skotlantilainen näyttelijä
Kevin Corbett (s. 1955), yhdysvaltalainen NJ Transitin toimitusjohtaja
L

Lawrence E. Corbett Jr. (1921–2020), yhdysvaltalainen poliitikko
Lawrence W. Corbett (1859–1897), yhdysvaltalainen poliitikko
Leo Corbett (1895–1959), australialainen jalkapalloilija
Liz Corbett, englantilainen epidemiologi
M

Margaret Darst Corbett (1889–1962), yhdysvaltalainen näön opettaja
Marius Corbett (s. 1975), eteläafrikkalainen keihäänheittäjä
Matthew Corbett (s. 1948), englantilainen televisiopersoona
Maryann Corbett, yhdysvaltalainen runoilija
Mike Corbett (1942– 2003), kanadalainen jääkiekkoilija
Mike Corbett (s. 1972), yhdysvaltalainen jääkiekkovalmentaja
Moses Corbet (1728–1814), Britannian armeijan upseeri
N

Ned Corbett (1887–1964), kanadalainen aikuiskouluttaja
Norman Corbett (1919–1990), skotlantilainen jalkapalloilija
P

Panton Corbett (1785–1855), englantilainen poliitikko
R

Richard Corbett (s. 1955), brittiläinen poliitikko
Ronnie Corbett (1930–2016), brittiläinen näyttelijä
Robert Corbett (s. 1938), kadalainen poliitikko
Robin Corbett (1933–2012), Britannian työväenpuolueen poliitikko ja toimittaja
Roger Corbett (s. 1942), australialainen liikemies
Ron Corbett (s. 1960), yhdysvaltalainen poliitikko
S

Sarah Corbett  (s. 1970), brittiläinen runoilija
Steve Corbett (s. 1951), yhdysvaltalainen amerikkalaisen jalkapallon pelaaja
Scott Corbett (1913– 2006), yhdysvaltalainen lastenkirjailija
Sidney Corbett (s. 1960), yhdysvaltalainen säveltäjä
Shaun Taylor-Corbett (s. 1978), yhdysvaltalainen näyttelijä
Susannah Corbett (s. 1968), englantilainen näyttelijä  ja kirjailija
T

Ted Corbett (1923–2018), uusiseelantilainen kemisti
Thomas Corbett (1895–1977), sotilas ja poliitikko
Thomas Corbett (1888–1981), Intian armeijan upseeri
Tom Corbett (s. 1949), Pennsylvanian 46. kuvernööri
Tom Corbett, yhdysvaltalainen näyttelijä
W

Willie Corbett (1922–2011), skotlantilainen jalkapalloilija
Winslow Corbett, yhdysvaltalainen näyttelijä
Y

Young Corbett III (1905–1993), italialaissyntyinen yhdysvaltalainen nyrkkeilijä
Elohopeasalva

Elohopeasalva eli harmaasalva oli aikoinaan kupan ja syöpäläisten, kuten päätäiden, hoitoon käytetty voide. Se sisälsi yhden osan elohopeaa ja kaksi osaa rasvaa.
Harmaasalvalla hoidettiin myös kihomatoja. Sisälmysmatojen häätöön elohopeavalmisteita käytettiin sisäisesti.
Edith Master

| Mitalit> Kouluratsastus.Maa:   Yhdysvallat. Olympialaiset  | Mitalit> Kouluratsastus.Maa:   Yhdysvallat. Olympialaiset  | Mitalit> Kouluratsastus.Maa:   Yhdysvallat. Olympialaiset  | Kouluratsastus> Maa:   Yhdysvallat. |
| --- | --- | --- | --- |
|  Pronssia | Montreal 1976 | joukkuekilpailu |  |
Edith Louise Master (25. elokuuta 1932 New York – 18. elokuuta 2013 New York) oli yhdysvaltalainen kouluratsastaja. Hän saavutti olympiapronssia joukkuekilpailussa vuonna 1976.
Master osallistui kolmiin olympialaisiin. Méxicossa 1968 hän sijoittui Helios-ratsullaan joukkuekilpailussa kahdeksanneksi ja henkilökohtaisessa kilpailussa 23:nneksi. Münchenissä 1972 hän oli Dahlwitz-ratsullaan joukkuekilpailussa yhdeksäs ja henkilökohtaisessa kilpailussa 19:s. Montrealissa 1976 hän saavutti 43-vuotiaana joukkuekilpailussa pronssia Hilda Gurneyn ja Dorothy Morkisin kanssa. Henkilökohtaisessa kilpailussa hän sijoittui Dahlwitzilla 14:nneksi.
Master asui pitkään Saksassa, jossa hän oli Heinz Lammersin valmennuksessa.
Elohopeamyrkytys

Elohopeaa näyteastiassa.
Elohopeamyrkytys on elohopean tai sen yhdisteiden aiheuttama myrkytys. Epäorgaanisen elohopean aiheuttaman myrkytyksen oireita ovat metallin maku suussa, voimakkaat oksennukset ja vatsakivut sekä pitkäaikaisissa myrkytyksissä ientulehdus ja verinen ripuli.
Orgaaniset elohopeayhdisteet ja etenkin niistä luonnossa muodostuva metyylielohopea kasautuvat elimistöön ja voivat aiheuttaa aivosolujen tuhoutumista, vapinaa, halvauksia, silmien näkökentän supistumista, kuuroutta ja sikiövaurioita. Tuhoisimmat metyylielohopean aiheuttamat myrkytykset ovat olleet Japanissa (ns. Minamata-sairaus 1960-luvulla). Suomessa myyntiin tarkoitetun tuoreen kalan elohopeapitoisuus ei saa olla yli 1 mg / kg. Myös dimetyylielohopea on hengenvaarallista, koska se läpäisee useimmat suojakäsineet ja ihon hetkessä ja aiheuttaa tappavan myrkytyksen.
Metallinen elohopea eli nesteenä alkuainemuodossa oleva elohopea on ihmiselle melko vaaratonta, sillä se kulkeutuu  ruuansulatuskanavan läpi miltei sellaisenaan. Rikkoutuneen elohopealämpömittarin osien joutuessa nieluun vaaran aiheuttavat lasinsirpaleet, ei elohopea. Kuitenkin metallinenkin elohopea on vaarallista, jos sitä pääsee suoraan verenkiertoon. Intialaisessa Rasa shastra -sairaanhoidossa (tarkoittaa "elohopeatiedettä") käytetään metallista elohopeaa yhdistettynä yrtteihin (lyijyn ja arsenikin ohella).
Dolours Price

Dolours Price (16. joulukuuta 1950 – 23. tammikuuta 2013) oli Väliaikaisen IRA:n jäsen, joka osallistui Old Baileyn pommi-iskun toteutukseen Lontoossa vuonna 1973. Iskussa haavoittui yli 200 ihmistä ja yksi kuoli saatuaan sydänkohtauksen. Price tuomittiin vankeusrangaistukseen, josta hän istui seitsemän vuotta. Hän aloitti vankilassa syömälakon, jonka aikana häntä pakkoruokittiin. Yhdistyneen kuningaskunnan hallitsija armahti Pricen vuonna 1980 humanitaarisella perusteella, koska Price oli sairastunut anoreksiaan.
Price oli naimisissa näyttelijä Stephen Rean kanssa vuodet 1983–2003. Pricesta kertova dokumenttielokuva I, Dolours esitettiin Galwayn elokuvajuhlilla vuonna 2018.
Aiheesta muualla

I, Dolours -dokumenttielokuva Vimeo.com
Dolours Price Archive
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dolours Price
Käännös suomeksi
Dionysoksen talo (Delos)

| Dionysoksen talo |
| --- | --- |
 Dionysoksen talon rauniot.
Sijainti:  Delos, Kykladit, Etelä-Egean saaret  Kreikka
Koordinaatit:  37°23′53″N, 25°16′02″E
Rakennustyyppi:  yksityistalo
Valmistumisvuosi:  200–100 eaa.
Tyylisuunta:  doorilainen
 Osa Unescon maailmanperintökohdetta Delos 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dionysoksen talo on nimitys, jota käytetään eräästä antiikin aikaisesta yksityistalosta Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin talo on osa Deloksen niin kutsuttua Teatterikorttelia.
Talolle nimen antanut tiikerillä ratsastavaa Dionysosta esittävä mosaiikki.
Dionysoksen talo rakennettiin hellenistisellä kaudella noin vuonna 200–100 eaa. Se sijaitsee Deloksen teatterin pohjoispuolella lähellä niin kutsuttua Kleopatran taloa. Talo on saanut nimensä opus vermiculatum -tekniikalla tehdystä lattiamosaiikista, joka esittää tiikerillä ratsastavaa siivekästä Dionysosta todennäköisesti palaamassa Intian matkaltaan. Talon keskiössä on ollut 3 x 4 doorilaisen pylvään muodostama peristyyli- eli pylväspiha, jonka pylväät ovat säilyneet suhteellisen hyvin ja kunnostettu.
Aiheesta muualla

Kuvia tai muita tiedostoja aiheesta Dionysoksen talo Wikimedia Commonsissa